Subject: RE: IDA-VIRUMAA NOORTE TUNNUSTUSGALA 2026
From: Kristi Lillemägi - KUM <[email-masked]>
To: "[email-masked]" <[email-masked]>
Date: Wed, 14 Jan 2026 07:26:31 +0000

Tere!

Tänan pöördumise eest! Kuna kultuuriministeerium ise taotlusvoore projektidele toetuse andmiseks ei korralda, siis soovitan teil sel teemal pöörduda Integratsiooni Sihtasutuse poole või tutvuda projektide erinevate rahastamisvõimalustega nende kodulehel, eelkõige sellele alalehel Konkursid | Integratsiooni Sihtasutus<https://www.integratsioon.ee/konkursid>.

Heade soovidega

Kristi Lillemägi
Kultuurilise mitmekesisuse osakonna juhataja
Kultuuriministeerium
Suur-Karja 23 | 15076 Tallinn
+372 5770 5150 | www.kul.ee<http://www.kul.ee/>

From: MTÜ Noortealgatuste tugi <[email-masked]>
Sent: Monday, December 15, 2025 8:00 AM
To: min - KUM <[email-masked]>
Subject: IDA-VIRUMAA NOORTE TUNNUSTUSGALA 2026

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.
Lugupeetud Kultuuriministeeriumi esindajad,

Olen Sofia Germ ning võtan Teiega ühendust MTÜ Noortealgatuste tugi nimel. Meie organisatsioon on hetkel ette valmistamas juba traditsiooniks kujunenud Ida-Virumaa Noorte Tunnustusgalat 2026 – sündmust, mille eesmärk on esile tõsta ja tunnustada noori, kes on oma tegevusega silmapaistvalt panustanud kohaliku kogukonna heaolusse või saavutanud märkimisväärseid tulemusi oma valdkonnas, kuid pole seni pälvinud piisavat avalikku tähelepanu.

2025. aasta Tunnustusgala toimus tänu toetusele Ida-Virumaa Õiglase Ülemineku Fondilt, Ida-Virumaa Omavalitsuste Liidult, Euroopa Komisjoni esinduselt Eestis, Kohtla-Järve noortevolikogult ning enam kui 30 sponsorilt. Suur osalejate arv ja väga positiivne tagasiside kinnitasid, et sündmus mängib olulist rolli noorte motiveerimisel, eneseusalduse kasvatamisel ja piirkondliku ühtekuuluvuse tugevdamisel.

Ida-Virumaa noorte tunnustamine on eriti vajalik, sest võimalusi oma saavutuste nähtavaks tegemiseks on piirkonnas vähem. See mõjutab noorte enesekindlust ja tulevikuvaateid. Tunnustusgala loob positiivseid eeskujusid, tugevdab sidet kodukohaga ning näitab, et Ida-Virumaa noored on aktiivsed, andekad ja valmis panustama Eesti tulevikku. Ka numbrid räägivad enda eest, kui eelmisel aastal esitati umbes 40 kandidaati, siis tänavu, sel korral, lausa 141 avaldust. See näitab, et kogukond usub oma noortesse ja tahab neid esile tõsta, kuid info ei pruugi mõnikord kõigini jõuda. 2025. aastal oli galal kokku 12 kategooriat, mis hõlmasid kultuuri, haridust, teadust, sporti, noorsootööd ja keskkonnahoidu. Nende kaudu saime esile tõsta väga erinevate valdkondade noori.

Ministeeriumi rahaline toetus võimaldaks viia sündmuse uuele tasemele ning pakkuda noortele sisukamat ja mõjusamat tunnustamist. Toetuse abil soovime pakkuda laureaatidele ja nominentidele arendavaid võimalusi ning sümboolseid, kuid väärtuslikke kingitusi, mis toetavad nende isiklikku ja professionaalset arengut ning aitavad neil oma eesmärkidele lähemale jõuda.

Lähemalt kategooriatega saate tutvuda siin: https://www.facebook.com/share/p/1TN6a63ot4/?mibextid=wwXIfr

Lisamaterjalid:
• Selle aasta gala fotoalbum:
https://alissa-linter.wfolio.pro/disk/06-09-2025-ida-virumaa-noorte-tunnustusgala-4n11c5?fbclid=PAdGRleAODLDtleHRuA2FlbQIxMQBzcnRjBmFwcF9pZA8xMjQwMjQ1NzQyODc0MTQAAad2qML8e7njJH-Z_WwEZp639iDNpAsWIsbnyfJJ5kIbZlGl4ADXBR3_NKlWhA_aem_U4bJcDDK_SuTIfH4J0g2Xw

• Meie tiimi kogemuslugu Teeviidust: MTÜ Noortealgatuste Tugi: “Noori peaks tunnustama ka maakonna tasandil!”
MTÜ Noortealgatuste tugi: “Noori peaks tunnustama ka maakonna tasandil!” - Teeviit<https://www.teeviit.ee/mtu-noortealgatuste-tugi-noori-peaks-tunnustama-ka-maakonna-tasandil/>

Oleme avatud arutama erinevaid koostöövõimalusi ning valmis kohandama sündmuse fookust vastavalt ministeeriumi prioriteetidele. Loodame Teie tagasisidet ja võimalust kohtuda, et arutada koostööd lähemalt.

Lugupidamisega

Sofia Germ
MTÜ Noortealgatuste tugi kommunikatsioonijuht
+372 5836 2925

https://www.facebook.com/profile.php?id=61577836850124
https://www.instagram.com/noortealgatuste_tugi/